Γιαν Μέρτενς ο νεότερος
Ο Γιαν Μέρτενς ο νεότερος (φλαμανδικά: Jan Mertens de jonge (απεβ. περ. το 1527) ήταν Φλαμανδός ζωγράφος του τέλους της πρώιμης φλαμανδικής ζωγραφικής. Γεννήθηκε και πέθανε στην Αμβέρσα. Πατέρας του ήταν ο γλύπτης Γιαν Μέρτενς ο πρεσβύτερος, του οποίου η οικογένεια πιστεύεται ότι προερχόταν από την Τουρναί. Ο Μέρτενς ο νεότερος μαθήτευσε με τον ζωγράφο Γιαν Γκόσσαερτ το 1505 και έγινε μέλος στη Συντεχνία του Αγίου Λουκά της Αμβέρσας το 1509. Ήταν πεθερός - και πιθανόν και Δάσκαλος - του Πίτερ Κούκε φαν Ελστ, ο οποίος νυμφεύτηκε τη θυγατέρα του Μέρτενς, Άννα, πριν το 1526 και του οποίου το έργο χρησίμευσε ως βάση για την ταύτιση του Μέρτενς με τον "Δάσκαλο του 1518", ζωγράφο της Αμβέρσας που έλαβε αυτό το συμβατικό όνομα λόγω της χρονολογίας που είχε αναγράψει στις πτέρυγες ενός σκαλιστού ξύλινου ρετάμπλ με τη ζωή της Παρθένου στην εκκλησία της Αγίας Μαρίας στο Λίμπεκ.

Η οξεία εστίαση, η ζωντανή αφηγηματικότητα και οι υπερβολικές στάσεις των σωμάτων, που είναι εμφανείς στις πτέρυγες του τριπτύχου του Λίμπεκ είναι χαρακτηριστικά του μανιερισμού της Αμβέρσας, αλλά η εργασία του Μέρτενς ξεχωρίζει χάρη στα λαμπερά του χρώματα, την αίσθηση της δομής, την περίτεχνη σύνθεση και τη λεπτότητα του ύφους. Ο Μέρτενς αποτέλεσε σημαντικό σύνδεσμο μεταξύ των καλλιτεχνικών "δυναστειών" της Αμβέρσας, καθώς η δεύτερη θυγατέρα του παντρεύτηκε αρχικά τον Γιαν φαν Άμστελ, ο οποίος συνήθως σήμερα ταυτοποιείται με τον "μονογραμμιστή του Μπράουνσβαϊγκ" και στη συνέχεια τον Χίλλις φαν Κόνινξλοο.
Q34147
φλαμανδικά
Concept
Q234
Φλαμανδός
LOC
Q11629
ζωγράφος
Concept
Q443153
πρώιμης φλαμανδικής ζωγραφικής
Concept
Q12892
Αμβέρσα
LOC
Q173219
Τουρναί
LOC
Q346952
Γιαν Γκόσσαερτ
PER
Q1110992
Συντεχνία του Αγίου Λουκά
ORG
Q434006
Πίτερ Κούκε φαν Ελστ
PER
Q2843
Λίμπεκ
LOC
Q2334502
Γιαν φαν Άμστελ
PER
Q525646
Χίλλις φαν Κόνινξλοο
PER
Q3161721
Γιαν Μέρτενς ο νεότερος
PER
place of birth